Gjevsjøen

Gjevsjøen (eller Gjefsjøen,svensk: Jävsjön) er en innsjø på grensen mellom Norge og Sverige. Den norske delen, som utgjør snaut halvparten av arealet, ligger i Snåsa kommune i Trøndelag fylke. Den svenske delen ligger i Åre kommune i Jämtlands län. Den norske delen av sjøen ligger inne i Blåfjella-Skjækerfjella nasjonalpark, mens den svenske delen ligger i Svenskådalens naturreservat.

 Næringsliv 
Overnattingsstedet Gjefsjøen Fjellgård ligger også ved innsjøen.

 Andre verdenskrig 
I de siste krigsmånedene i 1945 var Gjefsjøen fjellgård en sentral plass i forbindelse med den amerikanskledede Operasjon Rype som var en del av Office of Strategic Services (OSS). Sabotørene hadde sin base på fjellgården og bygningen som ble brukt som hovedkvarter er nå under restaurering av OSS Gjefsjøen. Heimevernets Innsatsstyrke Rype i Trøndelag Heimevernsdistrikt har tatt navnet etter operasjonen.

 Verneplan 
Gjevsjøen ble i 1980 vernet mot kraftutbygging i Verneplan II for vassdrag.

 Referanser 

Kategori:Innsjøer i Jämtland
Kategori:Innsjøer i Snåsa
Kategori:Internasjonale innsjøer
Kategori:Den norske riksgrensen
Kategori:Indalsälvens vassdragsområde
Kategori:Andre verdenskrig